EkBass/fiwiki-20250220-pages-articles huggingface dataset:
Tianjinin räjähdysonnettomuus

Tianjinin räjähdys tapahtui keskiviikkona 12. elokuuta 2015 Tianjinin itsehallinnollisessa kunnassa Kiinassa. Se tapahtui noin kello 23.30 paikallista aikaa (UTC+8). Kiinan valtiollisen median mukaan räjähdys tapahtui räjähdekuljetuksessa. Räjähdys tapahtui kahdessa osassa, joista toinen tapahtui noin 30 sekuntia ensimmäisen jälkeen. Ensimmäisen räjähdyksen voimakkuus vastasi kolmea tonnia TNT:tä, toinen 21 tonnia. Xinhuan mukaan yli 700 henkilöä oli tuotu alueen sairaaloihin räjähdyksen jälkeen. Tianjinin hallinto kertoi lauantaina 15. elokuuta uhrimäärän olevan 104. Kateissa oli 95 ihmistä, joista 85 palomiehiä. Maanantaihin 17. elokuuta mennessä kuolleiden määräksi ilmoitettiin 114. Syyskuun 12. päivään mennessä virallinen kuolleiden lukumäärä oli kasvanut jo 173:een ja kahdeksan ihmistä oli edelleen kadoksissa. Viranomaiset ovat vahvistaneet, että räjähdysalueella oli varastoituna ainakin natriumsyanidia, kalsiumkarbidia, ammoniumnitraattia ja kaliumnitraattia. Näistä ihmiselle myrkyllisintä on natriumsyanidi. Tuhoalueella kemikaaleja varastoinut Ruihai International Logistics -yritys ei ole kyennyt täysin selvittämään, mitä kaikkea se alueella säilöi. Tianjinin ympäristöviranomaisten mukaan vesinäytteet tuhoalueella sisälsivät (syyskuussa 2015) 20 kertaa turvallisena pidettävän määrän syanidia. Syanidia ei ole kuitenkaan löydetty aluetta ympäröivän, kolme kilometriä halkaisijaltaan olevan karanteenivyöhykkeen ulkopuolelta. Kiinan viranomaisten toimia turmasta tiedottamisessa ja jälkiselvittelyssä on kritisoitu. Viranomaiset sensuroivat turmasta kertovia viestimiä sekä sosiaalisen median käyttäjiä. ==Lähteet== ==Aiheesta muualla== Räjähdysonnettomuus Luokka:Vuoden 2015 onnettomuudet Luokka:Räjähdysonnettomuudet Kiinassa
Harald Nielsen

Harald Ingemann Nielsen (26. lokakuuta 1941 Frederikshavn – 11. elokuuta 2015) oli tanskalainen jalkapalloilija. Nielsen saavutti Tanskan jalkapallomaajoukkueessa hopeaa Rooman kesäolympialaisissa 1960.Olympics at Sports-Reference.com Kausilla 1962–1963 ja 1963–1964 hän oli Italian pääsarjan paras maalintekijä. Nielsen kuoli pitkän sairastamisen jälkeen 73-vuotiaana 11. elokuuta 2015.http://www.dr.dk/sporten/fodbold/den-danske-fodboldhelt- guld-harald-er-doed-0 == Lähteet == * Harald Nielsen Bio, Stats and Results Olympics at Sports-Reference.com === Viitteet === Luokka:Tanskalaiset jalkapalloilijat Luokka:Tanskalaiset olympiamitalistit Luokka:Vuonna 1941 syntyneet Luokka:Vuonna 2015 kuolleet
Judit Nederström-Lundén

Judit Amanda Nederström-Lundén (26. lokakuuta 1898 Hanko – 17. marraskuuta 1984 Turku) oli suomalainen poliitikko, joka toimi SKDL:n kansanedustajana vuosina 1951-1966. == Elämä == Nederström-Lundénin vanhemmat olivat liikemies Gustaf Henrik Nederström ja Alma Sofia Dahlström. Hän kävi keskikoulun ja kauppaopiston ja oli Osuusliike Tarmolan palveluksessa Turussa kirjanpitäjänä ja vt. konttoripäällikkönä vuosina 1916–1958. Nederström-Lundén oli Suomen kansan demokraattisen liiton kansanedustajana 1951–1966 edustaen Turun läänin eteläistä vaalipiiriä. Hän toimi presidentin valitsijamiehenä vuosien 1925, 1950, 1956, 1962 ja 1968 presidentinvaaleissa. Nederström-Lundén oli Turun kaupunginvaltuuston ja kaupunginhallituksen jäsenenä ja hän oli myös Pohjoismaiden neuvoston Suomen valtuuskunnan jäsenenä. == Perhe == Nederström- Lundénin puoliso oli Angelniemellä syntynyt puuseppä Alvar Ferdinand Lundén (1893-1955), jonka kanssa hän avioitui vuonna 1930. Alvar Lundén vaikutti SSTP:ssä puolueen perustamisesta 1920 lähtien ja oli muun muassa Turun kaupunginvaltuuston jäsen. Vuoden 1922 rauhanjulistajien jutun yhteydessä hän sai kolmen vuoden kuritushuonetuomion. Sotavuosien jälkeen Alvar Lundén toimi SKP:n Turun aluesihteerinä. ==Lähteet== == Aiheesta muualla == * Presidentti Urho Kekkosen EEC-vapaakauppasopimukseen liittyvä kirje Nederström-Lundénille marraskuulta 1973 Luokka:Kansanedustajat Luokka:Turun kaupunginvaltuutetut Luokka:SKDL:ssä vaikuttaneet henkilöt Luokka:Varsinais-Suomen vaalipiiri Luokka:Vuonna 1898 syntyneet Luokka:Vuonna 1984 kuolleet
Nelson Chelle

Nelson Rubens Chelle Naddeo (18. toukokuuta 1931 Paysandú – 17. joulukuuta 2001) oli uruguaylainen koripalloilija ja olympiamitalisti. Chelle saavutti Uruguayn koripallomaajoukkueen pelaajana olympiapronssia Melbournesta 1956. Roomassa 1960 Uruguay sijoittui kahdeksanneksi.Olympics at Sports-Reference Etelä-Amerikan mestaruuskilpailuista Uruguay voitti Chellen aikana yhden kullan ja yhden hopean. == Lähteet == * Nelson Chelle Bio, Stats and Results Olympics at Sports-Reference.com * Profiili fiba.com === Viitteet === Luokka:Uruguaylaiset koripalloilijat Luokka:Uruguaylaiset olympiamitalistit Luokka:Vuonna 1931 syntyneet Luokka:Vuonna 2001 kuolleet
Ariel Olascoaga

Ariel Olascoaga Gutiérrez (26. elokuuta 1929 Treinta y Tres – 22. elokuuta 2010) oli uruguaylainen koripalloilija ja olympiamitalisti. Olascoaga saavutti Uruguayn koripallomaajoukkueen pelaajana olympiapronssia Melbournesta 1956.Olympics at Sports-Reference == Lähteet == * Ariel Olascoaga Bio, Stats and Results Olympics at Sports-Reference.com * Profiili fiba.com === Viitteet === Luokka:Uruguaylaiset koripalloilijat Luokka:Uruguaylaiset olympiamitalistit Luokka:Vuonna 1929 syntyneet Luokka:Vuonna 2010 kuolleet
Oscar Moglia

Oscar Aldo Moglia Eiras (1. helmikuuta 1935 Montevideo – 8. lokakuuta 1989) oli uruguaylainen koripalloilija ja olympiamitalisti. Moglia saavutti Uruguayn koripallomaajoukkueen pelaajana olympiapronssia Melbournesta 1956.Olympics at Sports-Reference Hän edusti maata myös vuosien 1954 ja 1967 MM-kilpailuissa. Vuonna 1954 hän oli 18,7 pisteen keskiarvollaan MM-turnauksen korikuningas.fiba.com == Lähteet == * Oscar Moglia Bio, Stats and Results Olympics at Sports-Reference.com * Profiili fiba.com === Viitteet === Luokka:Uruguaylaiset koripalloilijat Luokka:Uruguaylaiset olympiamitalistit Luokka:Vuonna 1935 syntyneet Luokka:Vuonna 1989 kuolleet
Ramiro Cortés

Ramiro P. Cortés Molteni (1931 – 23. huhtikuuta 1977) oli uruguaylainen koripalloilija. Cortés saavutti Uruguayn koripallomaajoukkueen pelaajana olympiapronssia Melbournesta 1956.Olympics at Sports-Referencefiba.com == Lähteet == * Ramiro Cortés Bio, Stats and Results Olympics at Sports- Reference.com * Profiili fiba.com === Viitteet === Luokka:Uruguaylaiset koripalloilijat Luokka:Uruguaylaiset olympiamitalistit Luokka:Vuonna 1931 syntyneet Luokka:Vuonna 1977 kuolleet
Richard Brixel

Richard Brixel (12. joulukuuta 1943 Tukholma, Ruotsi – 3. heinäkuuta 2019) oli ruotsalainen kuvanveistäjä. Brixel opiskeli Tukholman yliopistossa vuosina 1963–1968 ja Ruotsin kuninkaallinen taideakatemiassa 1967–1973. == Lähteet == Luokka:Ruotsalaiset kuvanveistäjät Luokka:Vuonna 1943 syntyneet Luokka:Vuonna 2019 kuolleet
Carlos González (koripalloilija)

Carlos Eduardo González Gallo (1930 – 18. heinäkuuta 2018) oli uruguaylainen koripalloilija. González saavutti Uruguayn koripallomaajoukkueen pelaajana olympiapronssia Melbournesta 1956.Olympediafiba.com == Lähteet == * * Profiili fiba.com === Viitteet === Luokka:Uruguaylaiset koripalloilijat Luokka:Uruguaylaiset olympiamitalistit Luokka:Vuonna 1930 syntyneet Luokka:Vuonna 2018 kuolleet
Carlos González

Carlos González -nimisiä henkilöitä: * Carlos González, uruguaylainen koripalloilija * Carlos González, venezuelalainen baseballpelaaja * Carlos González Cruchaga, chileläinen roomalaiskatolinen piispa * Carlos González, meksikolainen jalkapalloilija * Carlos Batres González, guatemalalainen jalkapalloerotuomari * Santillana (oik. Carlos Alonso González), espanjalainen jalkapalloilija
Trabzonin maakunta

Trabzonin maakunta () on Turkin maakunta, joka sijaitsee maan koillisosassa Mustanmeren rannikolla. Maakunnan eteläosassa kohoavat Pontiset vuoret. Maakunnan hallinnollinen keskus on Trabzon. Maakunnan pinta-ala on 4 628 neliökilometriä ja väkiluku 766 782 (2014). Artvinin maakunta kuuluu Turkin teentuotantoalueisiin. ==Piirikunnat== Trabzonin maakunta on jaettu 18 piirikuntatason yksikköön seuraavasti. *Trabzon (Ortahisar) * Akçaabat * Araklı * Arsin * Beşikdüzü * Çarşıbaşı * Çaykara * Dernekpazarı * Düzköy * Hayrat * Köprübaşı * Maçka * Of * Şalpazarı * Sürmene * Tonya * Vakfıkebir * Yomra ==Kuvia== Tiedosto:Trabzon,Kizlar1.jpg|Trabzonin kaupunkia Mustanmeren rannalla. Tiedosto:Pontic Mountains.jpg|Maakunnan eteläosassa kohavat Ponttiset vuoret. Tiedosto:Sumela Showing Location.JPG|Sumelan luostari (Sümela Manastırı) on eräs maakunnan nähtävyyksistä. Tiedosto:Sumela From Across Valley.JPG|Sumelan luostari kalliojyrkänteellä. ==Lähteet== ==Aiheesta muualla== *Thomas Brinkhoff: Turkey - Trabzon (citypopulation.de)
Milton Scaron

Milton Antonio Scaron Falero (s. 22. elokuuta 1936 Montevideo) on uruguaylainen kilpauransa päättänyt koripalloilija ja olympiamitalisti. Scaron saavutti Uruguayn koripallomaajoukkueen pelaajana olympiapronssia Melbournesta 1956. Rooman kesäolympialaisissa 1960 hänen edustamansa Uruguay oli kahdeksas.Olympics at Sports-Referencefiba.com == Lähteet == * Milton Scaron Bio, Stats and Results Olympics at Sports-Reference.com * Profiili fiba.com === Viitteet === Luokka:Uruguaylaiset koripalloilijat Luokka:Uruguaylaiset olympiamitalistit Luokka:Vuonna 1936 syntyneet Luokka:Elävät henkilöt
La Caravelle

La Caravelle oli ranskalaiseen keittiöön erikoistunut ravintola Yhdysvalloissa, New Yorkin Manhattanilla. Se avattiin 21.9.1960. Ravintolan perustivat Fred Decré ja Robert Meyzen, ja keittiöpäällikkönä toimi Roger Fessaguet. Ravintola sai nimensä Kristoffer Kolumbuksen käyttämästä karaveli- purjealustyypistä, jolla hän purjehti Amerikkaan. Useimpien eurooppalaistyylisten ravintoloiden tapaan La Caravellella oli päivittäin vaihtuva ruokalista. Ravintola suljettiin 22. toukokuuta 2004, huolimatta sen samana vuonna ansaitusta James Beard Foundationin palkinnosta. Ravintolan nimi on nykyisin tunnettu samppanjamerkkinä. Luokka:Ravintolat Manhattanilla Luokka:Midtown (Manhattan)
Héctor López (koripallovalmentaja)

Héctor López Reboledo oli uruguaylainen koripallovalmentaja. López toimi Uruguayn maajoukkueen päävalmentajana useaan otteeseen vuosien 1937–1960 välillä. Hänen johdollaan Uruguay voitti olympiapronssia Melbournesta 1956, kaksi Etelä-Amerikan mestaruutta muiden maanosakilpailun mitalien ohella ja sijoittui kahdeksanneksi Rooman kesäolympialaisissa 1960. Seurajoukkueista hän valmensi Trouvilleä 21 vuotta peräkkäin.http://museo.urubasket.com/hector- lopez-reboledo/ == Lähteet == Luokka:Uruguaylaiset koripallovalmentajat Luokka:Uruguaylaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Şırnakin maakunta

Şırnakin maakunta () on Turkin maakunta, joka sijaitsee maan kaakkoisosassa Syyrian ja Irakin rajalla. Maakunnan hallinnollinen keskus on Şırnak. Maakunnan pinta-ala on 7 078 neliökilometriä ja väkiluku 488 966 (2014). Şırnakin maakunta kuuluu Turkin kurdialueisiin. Turkin hallituksen oman maansa kurdialueille kesällä 2015 kohdistamien pommitusten seurauksena myös kurdikapinalliset (PKK) ovat ryhtyneet väkivallantekoihin esimerkiksi tienvarsimiinoin myös Şırnakin maakunnassa, jonka seurauksena Turkin sotilaita ja poliiseja on kuollut. ==Piirikunnat== Trabzonin maakunta on jaettu seitsemään piirikuntatason yksikköön seuraavasti: * Beytüşşebap * Cizre * Güçlükonak * İdil * Merkez (hallintokeskus: Şırnak) * Silopi * Uludere ==Kuvia== Tiedosto:Cudi-dagh-tr-1829.jpg|Maisemaa Şırnakin maakunnasta. Tiedosto:Cizre-July2012-01.JPG|Cizren kaupunki Tigrisjoen yläjuoksulla. Tiedosto:Mizgefta Mezin a Cizîra Botan 2009.JPG|Cizren moskeijan pihaa. Tiedosto:Khabur in Zakho.jpg|Zakhon kaupunkia Tigrisin Khabur-sivuhaaran varrella. Tiedosto:Midun.jpg|Mindunin kylää. ==Lähteet== ==Aiheesta muualla== * PKK attack in southeast Turkey leaves three soldiers dead (video, 30.7.2015) (reuters.com)
Paskolammi

Paskolammi tai Paskolampi voi tarkoittaa seuraavia vesiä: === Paskolammi === *Paskolammi, lampi Asikkalassa *Paskolammi, lampi Hämeenkyrön Laitilassa *Paskolammi, lampi Hämeenlinnan Rengossa *Paskolammi, järvi Juupajoella *Paskolammi, lampi Jämsän Suinulassa *Paskolammi, lampi Kurun Vehmaanperällä *Paskolammi, lampi Mikkelissä *Paskolammi, lampi Mänttä-Vilppulan Lahnajärvellä *Paskolammi, lampi Mänttä-Vilppulan Laskunkylässä *Paskolammi, lampi Sastamalan Horniossa *Paskolammi, lampi Sastamalan Kärppälässä *Paskolammi, lampi Sastamalan Rautajoella *Paskolammi, lampi Tammelan Hirsijärvenkulmalla *Paskolammi, lampi Tammelan Hykkilässä *Paskolammi, lampi Tammelan Pikonkorvessa *Paskolammi, lampi Tammelan Torrolla *Paskolammi, lampi Tampereen Terälahdessa *Paskolammi, lampi Tampereen Velaatassa *Paskolammi, lampi Urjalan Mikkolankankaalla *Paskolammi, lampi Vesannolla *Paskolammi, lampi Virtain Nuuttilassa *Paskolammi, lampi Virtain Paavolanperällä *Paskolammi, lampi Ylöjärvellä ja Viljakkalassa === Paskolampi === * Paskolampi, lampi Hirvensalmen Kompassa * Paskolampi, lampi Hirvensalmen Puulasalossa * Paskolampi, lampi Joutsan Laitjärvellä * Paskolampi, lampi Jyväskylän Kuikassa * Paskolampi, lampi Kangasniemellä * Paskolampi, lampi Keuruulla * Paskolampi, lampi Kihniössä * Paskolampi, lampi Konneveden Rossinkylässä * Paskolampi, lampi Kouvolassa ent. Jaalan kunnan alueella * Paskolampi, lampi Kyyjärven Saunakylässä * Paskolampi, lampi Laukaassa * Paskolampi, lampi Lemin Kortteisissa * Paskolampi, lampi Multialla lähellä Isojärveä * Paskolampi, lampi Multian Nikaranperällä * Paskolampi, lampi Mäntyharjussa lähellä Halmeniemeä * Paskolampi, lampi Mäntyharjun Kousassa * Paskolampi, lampi Nokian Tottijärvellä * Paskolampi, lampi Parkanon Yliskylässä * Paskolampi, järvi Perhossa lähellä Salamajärveä * Paskolampi, lampi Pertunmaan Hatisissa * Paskolampi, lampi Pertunmaan Koirakivellä * Paskolampi, lampi Pertunmaan Kuortissa * Paskolampi, lampi Petäjävedellä lähellä Pajulaa * Paskolampi, lampi Rautalammin Hanhitaipaleella * Paskolampi, lampi Rautalammin Liimattalassa * Paskolampi, lampi Saarijärven Hirvaanmäellä * Paskolampi, lampi Saarijärven Lannevedellä * Paskolampi, lampi Soinin Huosianmäellä * Paskolampi, lampi Soinin Parviaisperällä * Paskolampi, lampi Suonenjoen Viipperossa * Paskolampi, lampi Sysmässä * Paskolampi, lampi Toivakassa * Paskolampi, järvi Utajärven Marttisjärvellä * Paskolampi, järvi Viitasaaren Kuhalankylässä * Paskolampi, lampi Ylöjärven Itä-Aureella * Paskolampi, lampi Ylöjärven Poikeluksessa * Paskolampi, lampi Ähtärin Mäkikylässä * Paskolampi, lampi Ähtärin Tempakassa * Ala-Paskolampi, lampi Mäntyharjun Kousassa * Iso Paskolampi, lampi Kinnulan Naaraperällä * Iso Paskolampi, lampi Äänekoskella * Pyöreä Paskolampi, lampi Perhossa lähellä Kirvesmäkeä Luokka:Järvien täsmennyssivut
Louisvillen kansainvälinen lentoasema

Louisvillen kansainvälinen lentoasema (; ) on Yhdysvaltain Kentuckyn osavaltion Jeffersonin piirikunnan Louisvillessä sijaitseva vilkas kansainvälinen lentoasema. Se toimii sekä Yhdysvaltain ilmavoimien sotilaslentoasemana että siviililentoasemana. Louisvillen kansainvälinen lentoasema lukeutuu rahtimäärältään maailman kymmenen suurimman lentoaseman joukkoon. Vuonna 2013 lentoaseman kautta kulki yhteensä 2 216 miljoonaa kilogrammaa lentorahtia, jolla lentoaseman sijoittui kansainvälisessä lentoasemavertailussa maailman 7. vilkkaimmaksi rahtilentoasemaksi. Suuri osatekijä tälle on maailman suurimman lähetti- ja rahtiyhtiö UPS kansainvälisen lentorahtiterminaalin sijoittumisella lentoasemalle. UPS:n terminaalitoiminta alkoi Louisvillessä vuonna 1982, vain vuosi UPS:n ensimmäisen rahtilentokoneen hankkimisen jälkeen. Air Force One at the Kentucky Air National Guard Base in Louisville.jpg|Yhdysvaltain presidentin Air Force One -lentokone Louisvillen lentoasemalla. Ups worldport.jpg|Lähetti- ja rahtiyhtiö UPS:n terminaalirakennus vie keskeisen osan Louisvillen kansainvälisen lentoaseman alueesta. ==Lähteet== ==Aiheesta muualla== *Louisville Regional Airport Authority (lentoaseman sivusto) (flylouisville.com) *Lentoaseman tuoreet säätiedot (noaa.gov) *Louisville Intl - Standiford Field (faa.gov) * Luokka:Yhdysvaltain lentoasemat Luokka:Kentucky
Muurahaispääkkö

Muurahaispääkkö (Clytra quadripunctata) on lehtikuoriaisten heimoon kuuluva laji. Se on 7-11 mm pituinen. Sen pää on musta ja peitinsiivet ovat pääväriltään punaiset. Peitinsiivissä on suuria mustia laikkuja. Naaras munii muurahaispesään tai sen viereen ja toukka syö muurahaisen toukkia. Lentoaika on kesäkuulta heinäkuulle. Muurahaispääkköä esiintyy vesakoissa aurinkoisilla paikoilla ja sitä tavataan koko Suomessa. == Lähteet == == Aiheesta muualla == *Laji.fi: Muurahaispääkkö (Clytra quadripunctata) *Ötökkätieto: Muurahaispääkkö (Clytra quadripunctata) * http://www.vastavalo.fi/haku- muurahaispääkkö.html * http://stromesa.kuvat.fi/kuvat/Kovakuoriaiset/Muurahaisp%C3%A4%C3%A4kk%C3%B6+Clytra+quadripunctata+/ *Coleoptera.org: Clytra quadripunctata Luokka:Lehtikuoriaiset
Pilkkukurkukki

Pilkkukurkukki eli kurkkuhämähäkki (Araniella cucurbitina) on ristihämähäkkien heimoon kuuluva laji. Naaras on noin 6 mm, koiras noin 4 mm:n pituinen. Ruumis on etuosasta ruskea ja takaosasta vihreä. Takana alapuolella on punainen laikku. Naaras kutoo verkon munien ympärille ja munii heinäkasvien yläosiin. Saalistaessaan kurkkuhämähäkki kutoo muutaman sentin levyisen verkon suhteellisen korkealle pensaaseen tai puuhun. Sitä esiintyy toukokuulta syyskuulle ja sitä tavataan laajalti palearktisella alueella, myös Suomessa.https://fauna- eu.org/cdm_dataportal/taxon/4a8a3f69-7b1a-4c26-9480-6fee15c2d96e == Lähteet == == Aiheesta muualla == * http://www.vastavalo.fi/haku-Kurkkuhämähäkki.html Luokka:Hämähäkit
Pohjan sotilassoittokunta

Pohjan sotilassoittokunta (lyhenne POHSK) oli yksi Suomen sotilassoittokunnista. Soittokunta sijaitsi Oulussa osana Pohjois-Suomen sotilaslääniä. Osana puolustusvoimauudistusta soittokunta lakkautettiin vuoden 2013 lopussa. == Historia == Pohjan sotilassoittokunta perustettiin vuonna 1918 Korsholmassa ja se toimi Jääkärirykmentti 1:n soittokuntana. Kesällä 1918 soittokunta uudelleennimettiin Karjalan kaartin soittokunnaksi ja toimi Viipurissa osana Karjalan kaartin rykmenttiä. Talvisodan jälkeen soittokunta siirrettiin Ouluun. Jatkosodan aikana soittokunta tunnettiin nimellä Huoltopataljoona 5:n soittokunta. Lapin sodan aikana soittokunta uudelleennimettiin Jalkaväkirykmentti 1:n soittokunnaksi. Vuonna 1952 Jalkaväkirykmentti 1:n soittokunta uudelleennimettiin Oulun varuskuntasoittokunnaksi. Soittokunta toimi kyseisellä nimellä vuoteen 1990 asti, jolloin siitä tuli Pohjan sotilassoittokunta. Soittokunta kuului Pohjois-Suomen viestipataljoonan organisaatioon vuoteen 1989 asti, jolloin pataljoona siirtyi Kajaaniin. Pohjois-Suomen viestipataljoonan ja Pohjan prikaatin lakkautuksen jälkeen soittokunta kuului Oulun sotilasläänin esikunnan organisaatioon ja maanpuolustusalueiden lakkauttamisten jälkeen Pohjois-Suomen sotilasläänin esikunnan organisaatioon. Vuoden 2013 lopussa seitsemän sotilassoittokuntaa, mukaan lukien Pohjan ja Kainuun sotilassoittokunnat, lakkautettiin osana puolustusvoimauudistusta. Pohjois- Suomeen jäi vahvistettu Lapin sotilassoittokunta, joka jatkossa vaalii Pohjan sotilassoittokunnan perinteitä. Lapin soittokuntaan Rovaniemelle siirtyi Oulun soittajista kaikkiaan yhdeksän. Neljä siirtyi Kaartin soittokuntaan, yksi Kainuun prikaatiin ja loput siviiliin. == Lähteet == Luokka:Suomalaiset sotilassoittokunnat
Héctor López

Héctor López -nimisiä henkilöitä ovat: * Héctor López, uruguaylainen koripallovalmentaja * Héctor López (1929–2022), panamalainen baseballpelaaja * Héctor López (1967–2011), meksikolainen nyrkkeilijä ja olympiamitalisti * Héctor Julio López Hurtado (s. 1941), kolumbialainen katolinen piispa.
Antto Terras

Antto Terras (s. 23. marraskuuta 1973 Tallinna, Viron SNT) on virolaissyntyinen suomalainen kirjailija ja koomikko. Hän on opiskellut Tampereen yliopistossa teatterialaa vuosina 1994–1999, mutta työskennellyt sen jälkeen päätoimisena myymäläetsivänä Stockmannilla vuosina 1999–2015. Stand- up-koomikkona hän on esiintynyt sekä lavalla että televisiossa. Lisäksi hän työskentelee viron kielen oikeustulkkina. == Teokset == Terraksen esikoisteos Stockmann Yard ilmestyi elokuussa 2015 ja käsittelee humoristisesta näkökulmasta myymäläetsivän työtä. Hän on tehnyt aiheesta myös näytelmän Turun linnateatteriin. Vuonna 2016 Linnateatterissa sai ensi-iltansa Terraksen kirjoittama näytelmä Myyntimies Berthold. Lokakuussa 2017 ilmestyi Pilkkuun asti. Baarimestarin muistelmat -teos. Antto Terras: Pilkkuun asti. Baarimestarin muistelmat, WSOY, viitattu 17.4.2018 Kesäkuussa 2019 Into Kustannus julkaisi Terrakselta teoksen Tallinnan tappajat – Viron veriset vuodet. Vuonna 2020 Into Kustannus julkaisi teoksen Viro Sensuroimaton. Lokakuussa 2021 Into Kustannus julkaisi Terraksen teoksen Radio Suomipop – Suomalaisuuden soundtrack -juhlakirja 20 v. Vuonna 2021 Into Kustannus julkaisi myös teoksen Tallinnan tappajat 2&3\. == Lähteet == Luokka:Suomen virolaiset Luokka:Suomalaiset tietokirjailijat Luokka:Suomalaiset koomikot Luokka:Vuonna 1973 syntyneet Luokka:Elävät henkilöt
Biseridens

Biseridens (nimen merkitys: ”kaksi riviä hampaita”) on sukupuuttoon kuollut Anomodontiaan kuuluva terapsidisuku. Siihen kuulu yksi tunnettu laji Biseridens qilianicus. Se eli permikauden Guadalupe-epookin aikana nykyisen Kiinan alueella noin 270 miljoonaa vuotta sitten. ==Ominaisuudet== Biseridensin kallon pituus on tunnetuilla yksilöillä noin 17 cm, ja sillä on muista tieteelle kuvatuista Anomodontia-kehityslinjan terapsideista poiketen erilaistunut hampaisto: kulmahampaat, etuhampaat ja poskihampaat. Lisäksi siltä puuttui alaleuan luiden välissä oleva aukko. ==Fossiililöydöt== Biseridens tunnetaan kolmesta eri fossiililöydöstä, jotka on tehty Xidagou- muodostumasta Gansun maakunnasta Kiinasta. Suvun holotyyppi (IGCAGS V 632) on sirpaleinen kallo, josta puuttuu etuosa ja pala alaleukaa. Paratyyppi (IVPP V 12009) käsittää alaleukojen etuosan hampaineen. Kolmas löytö (IVPP V 16013) on lähes kokonainen kallo, josta puuttuu takaraivo. Kallon lisäksi löytöön kuuluu alaleuka ja 14 nikamaa. ==Luokittelu== Ensimmäisten sirpaleisten löytöjen perusteella J. Li ja Z. Cheng kuvasivat Biseridensin Eotitanosuchiaan kuuluvana terapsidina vuonna 1997. B. Battail kuitenkin arveli vuoden 2000 artikkelissaan Biseridensin kuuluvan sittenkin Anomodontiaan, ja että se olisi sukua Ulemicalle. Kuitenkin koska fossiililöydöt olivat huonosti säilyneitä, hänen tuloksiaan ei voitu vielä tuolloin varmentaa. Battailin arvio osoittautui myöhemmin oikeaksi, kun Jun Liu, Bruce Rubidge ja Jinling Li kuvasivat hyvin sälyneen Biseridensin kallon vuonna 2009. Fylogeneettisten analyysien perusteella Biseridens osoittautui kaikista basaalisimmaksi (”primitiivisimmäksi”) tunnetuksi anomodontiksi. ===Fylogenia=== Tämä kladogrammi perustuu kallon ominaisuuksiin, sillä useimmat näistä terapsideista tunnetaan vain kallon perusteella. Jun Liu, Bruce Rubidge & Jinling Li (2009): == Lähteet == Luokka:Anomodontia
Darren Fells

Darren Andre Fells (s. 22. huhtikuuta 1986 Fullerton, Kalifornia) on yhdysvaltalainen amerikkalaisen jalkapallon pelaaja ja kilpauransa päättänyt koripalloilija. Hänen veljensä Daniel Fells on myös amerikkalaisen jalkapallon pelaaja. Kaudella 2010–2011 Fells pelasi Korisliigan Joensuun Katajassa. Kataja ylsi loppuotteluihin joissa hävisi Tampereen Pyrinnölle. SM-hopean lisäksi Fells voitti Katajassa Suomen cup-mestaruuden. Hänen kahden pisteen heittojen heittotarkkuutensa 64,3 % oli runkosarjan kolmanneksi paras.baskethotel.com Alkuvuodesta 2013 Fells siirtyi amerikkalaisen jalkapallon pelaajaksi ja teki NFL-sopimuksen Seattle Seahawksin kanssa.http://yle.fi/urheilu/suomen_korisliigasta_nflaan_pestattu_jenkkipelaaja_asuin_suomessa_katajassa/6547971 Vuodesta 2014 lähtien hän on pelannut Arizona Cardinalsissa.http://www.urheilulehti.fi/koripallo/korisliigasta-toisen-lajin- glamoursarjaan-pitkalle-ja-atleettiselle-kysyntaa == Lähteet == * Darren Fells baskethotel.com * Profiili nfl.com * Fellsin pelaajakortti Kataja Basket Club === Viitteet === Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Salittu

Salittu on kylä Suomusjärvellä Salossa. Se sijaitsee noin 15 kilometriä Suomusjärveltä kaakkoon, lähellä Uudenmaan rajaa. Salitun lähimmät naapurikylät ovat Arpalahti ja Salmi Salossa sekä Nummijärvi Lohjalla. Salitun kylästä löytyi 1960-luvulla yli viiden miljoonan vuoden ikäiseksi arvioitu norsueläimen luu. Löytö tuli julkisuuteen vasta vuonna 2016. == Lähteet == Luokka:Suomusjärven kylät
Diamiinioksidaasi

Diamiinioksidaasi eli histaminaasi on entsyymi, joka katalysoi eräiden diamiinien kuten histamiinin, agmatiinin, putreskiinin ja spermiinin hapettamista aminoaldehydeiksi. Entsyymiä esiintyy niin arkeoneissa, bakteereissa kuin aitotumaisissa eliöissäkin ja sillä on useita biologisia tehtäviä. Diamiinioksidaasin EC-numero on EC 1.4.3.22. == Rakenne, biologinen rooli ja reaktiomekanismi == Rakenteeltaan diamiinioksidaasi on kahdesta samanlaisesta alayksiköstä koostuva homodimeeri ja ihmisen entsyymin molekyylimassa on noin 160-200 kDa. Entsyymi vaatii toimiakseen kofaktorikseen topakinonin eli 2,4,5-trihydroksifenyylialaniinikinonin, joka koordinoituu kupari-ioneihin. Kupari-ionit ovat välttämättömiä entsyymin aktiivisuuden kannalta. Diamiinioksidaasi hapettaa diamiineja, kuten histamiinia, putreskiinia, spermiiniä, agmatiinia, kadaveriiniä sekä eräitä monoamiineja kuten dopamiinia, fenyylietyyliamiinia, tryptamiinia ja bentsyyliamiinia aminoaldehydeiksi tai aldehydeiksi. Monoamiinit hapettuvat lähinnä silloin, kun niiden konsentraatio on suuri. Lisäksi muodostuu vetyperoksidia ja ammoniakkia. Nisäkkäillä diamiinioksidaasin aktiivisuus on suurimmillaan veressä, suolistossa, munuaisissa, maksassa, keuhkoissa ja istukassa raskauden aikana. Nisäkkäillä, sammakkoeläimillä ja matelijoilla ei ole juurikaan diamiinioksidaasiaktiivisuutta aivoissa, mutta sen sijaan linnuilla aktiivisuus on aivoissa kohtalainen ja kalojen aivoissa suuri. Diamiinioksidaasi inaktivoi polyamiinien biologisia vaikutuksia ja sillä saattaa olla rooli allergioissa ja solujen kasvun säätelyssä. Entsyymiä markkinoidaan ravintolisänä histamiiniyliherkkyyden eli histamiini- intoleranssin hoitoon, mutta sen hyödystä ei ole tieteellistä näyttöä. Aminoaldehydit syklisoituvat helposti muodostaen pyrrolidiini- ja piperidiinirenkaita ja esimerkiksi kasveissa entsyymillä on rooli näitä rakenteita sisältävien alkaloidien biosynteesissä. Diamiinioksidaasin kaltalysoiman reaktion mekanismin ensimmäisessä vaiheessa diamiinin aminoryhmä reagoi entsyymiin sitoutuneen topakinonin kanssa muodostaen karbinoliamiinivälivaiheen, joka muuttuu imiiniksi eli Schiffin emäkseksi. Tämä imiini hydrolysoituu vapauttaen aldehydin ja koentsyymistä muodostuu aminokinoliojhdannainen. Aminokinoli hapettuu takaisin topakinoniksireagoidessaan hapen ja veden kanssa ja kupari-ionit katalysoivat tätä reaktiota. Samalla muodostuu ammoniakkia ja vetyperoksidia. Entsyymin inhibiittoreita ovat esimerkiksi pimagediini eli aminoguanidiini ja semikarbatsidi. == Lähteet == == Aiheesta muualla == *Kyoto Encyclopedia of Genes and Genomes (KEGG): Diamine oxidase, EC 1.4.3.22 Luokka:Oksidoreduktaasit
Tim Farron

Timothy James Farron (s. 27. toukokuuta 1970 Preston) on brittiläinen poliitikko, joka toimi Liberaalidemokraattien puoluejohtajana heinäkuusta 2015 heinäkuuhun 2017. Farron valittiin Liberaalidemokraattien johtoon Nick Cleggin jälkeen puolueen kärsittyä vaalitappion vuoden 2015 parlamenttivaaleissa. Häntä seurasi vuonna 2017 tehtävässä Vince Cable. Farron on istunut parlamentissa vuodesta 2005 lähtien. Virallisesti hän ilmoitti ehdokkuudestaan Liberaalidemokraattien johtoon toukokuussa 2015 ja myöhemmin heinäkuussa pidetyssä puoluekokouksessa Farron päihitti Norman Lambin saaden 56,5 prosenttia äänistä. Puheenjohtajakautensa jälkeen Farron sai tehtävässä häntä seuranneelta Cablelta kritiikkiä näkemyksistään seksuaalivähemmistöjen oikeuksista. Farron on myös viitannut omiensa ja puolueen näkemysten asiasta olleen liian suuressa ristiriidassa keskenään. == Lähteet == == Aiheesta muualla == * Virallinen sivusto Luokka:Brittiläiset poliitikot Luokka:Yhdistyneen kuningaskunnan alahuoneen jäsenet Luokka:Brittiläisten puolueiden puheenjohtajat Luokka:Vuonna 1970 syntyneet Luokka:Elävät henkilöt
Samuli Nieminen

Juha Samuli Nieminen (s. 24. elokuuta 1996 Porvooeurobasket.com) on suomalainen koripalloilija. Porvoon Tarmon kasvatti Nieminen nousi kasvattajaseuransa Korisliigassa pelanneeseen edustusjoukkueeseen vuonna 2011 pelaten viisi ottelua 1,6 pisteen ottelukohtaisella keskiarvolla. Vuodesta 2012 lähtien hän pelasi miesten I-divisioonan HBA-Märskyssä.Samuli Nieminen – Suomen Koripalloliitto Marraskuussa 2015 Niemisen uutisoitiin siirtyvän syksyksi 2016 stipendiurheilijaksi Stephen F. Austin State Universityyn.http://www.basket.fi/uutiset/kaikki_uutiset/?x122462=35130511 Vuonna 2013 Nieminen kutsuttiin ainoana suomalaisena Basketball Without Borders -leirille Portugaliin.http://www.basket.fi/uutiset/kaikki_uutiset/?x122462=18699095http://www.uusimaa.fi/artikkeli/248235-samuli- nieminen-portugaliin-huippulupausten-leirille http://www.porvoontarmo.fi/edustusjoukkue-miehet/?x103997=935761 Nieminen on pelannut kymmeniä nuorten maaotteluita. Nieminen ei kuulunut miesten vuoden 2015 alkuperäiseen maajoukkueryhmään,http://www.basket.fi/uutiset/kaikki_uutiset/?x122462=32773846 mutta hän kuului maajoukkueen kokoonpanoon valmistavassa maaottelussa Ranskaa vastaan.http://www.basket.fi/uutiset/kaikki_uutiset/?x122462=33107400 Nieminen ei saanut ottelussa peliaikaa.Maajoukkuetilastot Nieminen valittiin Suomen alle 20-vuotiaiden EM-kisajoukkueeseen vuoden 2016 EM- kotikisoihin.http://www.basket.fi/uutiset/kaikki_uutiset/?x122462=40883264 == Pelityyli ja ominaisuudet == HBA:ssa pelatessaan Niemistä käytettiin etenkin pallottomana korintekopaikkoihin hakeutujana sekä korille ajoissa että heittäjänä. Nieminen itse on kertonut pitävänsä esikuvanaan monipuolisesti pelaavaa ranskalaista Nicolas Batumia.Suomen Koripalloliitto 28.6.2016 == Lähteet == * Samuli Nieminen: ”Mun pelini perustuu atleettisuuden ja heittovoiman varaan” Suomen Koripalloliitto 28.6.2016. * Samuli Nieminen Suomen Koripalloliitto * Maajoukkuetilastot Suomen Koripalloliitto * Samuli Nieminen basketball profile eurobasket.com * Profiili fiba.com === Viitteet === Luokka:Suomalaiset koripalloilijat Luokka:Vuonna 1996 syntyneet Luokka:Elävät henkilöt
Wendy Craig

Wendy Craig (s. 20. elokuuta 1934, Iso-Britannia) on brittiläinen näyttelijä. Hän on tullut tunnetuksi useista 1970-luvun komediasarjoista ja elokuvista kuten Palvelija sekä Kuolema kulkee talossa. Vuosina 2003–2011 hän esitti ylihoitajaa ITV:n sairaalasarjassa Kyläsairaala. ==Valikoitu filmografia== *Secret place (1957) *Room at a top (1959) *The mind benders (1963) *Palvelija (1963) *The Nanny (1965) *Kuolema kulkee talossa (1965) *Just like women (1967) *Not in Front of the Children (1967) *...And Mother Makes Three (1971) *Joseph Andrews (1977) *Butterflies (1978) *Nanny (1981–1983) *Kyläsairaala (2003–2011) *Casualty (2011) *Run for your wife (2012) *Waterloo Roadin koulu (2014) *Murha paratiisissa (2016) *Minkä taakseen jättää (2017) *Emmerdale (2018) Luokka:Brittiläiset näyttelijät Luokka:Vuonna 1934 syntyneet Luokka:Elävät henkilöt
Toivotut (Eino Valtanen)

Toivotut on Eino Valtasen kokoelma-albumi vuodelta 2009. == Kappaleet == # # # # # # # # # # # # # # # # # # # # Luokka:Vuoden 2009 kokoelma-albumit Luokka:Eino Valtasen albumit
Keuruun museo

Keuruun museo on Keuruulla Keski-Suomessa sijaitseva taide- ja kulttuurihistoriallinen museo. Keuruun museo sijaitsee matkailukeskus Kamanassa vanhan Keuruun alueella, ja se on nykyisenlaisenaan toiminut vuodesta 2000 lähtien. Keuruun museolla on näyttelytiloja Kamanan varsinaisen näyttelytilan lisäksi Kamanan yläkerrassa vinttigalleriassa, Wanhan näyttelysaleissa Haapamäellä sekä Lehtiniemen aulagalleriassa.Keuruun museo Vanha Keuruu Keuruun museon toiminnan taustalta löytyy Keuruun museosäätiö, joka ohjaa ja ylläpitää Keuruun museon toimintaa.Keuruun museosäätiö . Keuruun museo järjestää vaihtuvia niin taide- kuin kulttuurihistoriallisiakin näyttelyjä galleriatiloissaan, ylläpitää Keuruun seudun kotiseutuarkistoa ja vastaa Keuruun kaupungin taidekokoelmasta. Keuruun museon kautta voi lisäksi varata opastetun kierroksen muun muassa Keuruun ja Pihlajaveden vanhoihin kirkkoihin. == Näyttelyt == Keuruun museolla ei ole perusnäyttelyä, vaan se järjestää vuosittain useita näyttelyjä eri galleriatiloissaan. Päänäyttelysalissa Kamanassa järjestetään vuosittain 5-6 vaihtuvaa näyttelyä.http://www.keuruunmuseo.fi/nayttelyt Viime vuosien merkittäviä näyttelyjä Kamanan isossa näyttelysalissa ovat olleet muun muassa Herpmannin pojat – Isoviha Keuruulla (2014), Tällaista elämä oli – kulttuurihistoriallinen näyttely veteraaniväen elämäntarinoista (2012) sekä Veden väki – vesikulttuuria Keuruun seudulla (2010).Avoin museo == Kokoelmat == Keuruun taidemuseon taidekokoelmissa on taidetta 1900-luvun alusta nykypäivään saakka, mutta kokoelman pääpaino on 1970-1990-luvuilla valmistuneessa taiteessa. Vuonna 2015 Keuruun taidemuseon taidekokoelman suuruus on 680 teosta. Keuruun kaupungin taidekokoelmaan puolestaan kuuluu kaupungin hankkimia tai kaupungille lahjoitettuja taideteoksia, joita on yhteensä 1 169 teosta. Julkiset taideteokset kuuluvat myös Keuruun kaupungin kokoelmaan.http://keuruunmuseo.fi/kokoelmat-ja- arkistot/taidekokoelmat/kuvataide-keuruulla/taidekokoelmat Keuruun museon hallinnoimissa kokoelmissa vanhimmat taideteokset koostuvat mm. Hilda Flodinin teoksista, joita Keuruun taidemuseon kokoelmissa on 59. Keuruun museo on koonnut näistä teoksista koostuvan näyttelyn nykyisten näyttelytilojensa avajaisnäyttelyksi vuonna 2000. Kyseinen näyttely on sittemmin kiertänyt monissa muissakin museoissa ympäri Suomea mm. Halosenniemessä Tuusulassa. Tätä kiertonäyttelyä on mahdollista yhä tilata Keuruun museosta. == Lähteet == == Aiheesta muualla == * https://fi-fi.facebook.com/pages/Keuruun- museo/544779372245106 * http://www.keuruunmuseo.fi Luokka:Suomen museot Luokka:Keuruu
Adelfoí (Sporadit)

Adelfoí (; transl. myös Adelfí; ”Veljekset”) on kahden Kreikan saaren ryhmä, joka kuuluu Pohjoisten Sporadien saariryhmään ja jonka saaret sijaitsevat Egeanmeressä Alónnisoksen kaakkoispuolella. Saaret ovat asumattomia (2011). Hallinnollisesti saaret kuuluvat Alónnisoksen kuntaan, Sporadien alueyksikköön ja Thessalian alueeseen. == Saaret == Saariparin saaret ovat: Nimi Sijainti Pinta-ala (km²) (n.) 1 Adélfi (Αδέλφι) eli Megálo Adélfi (Μεγάλο Αδέλφι, ”Isoveli”) 1,027 2 Adelfópoulo (Αδελφόπουλο) eli Mikró Adélfi (Μικρό Αδέλφι, ”Pikkuveli”) 0,391 == Lähteet == Luokka:Alónnisos Luokka:Pohjoiset Sporadit
Ágios Geórgios (Sporadit)

Ágios Geórgios () on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skópeloksen ja Alónnisoksen saarten välissä. Saaren pinta-ala on 0,417 neliökilometriä ja se on asumaton (vuonna 2011). Hallinnollisesti Ágios Geórgios kuuluu Alónnisoksen kuntaan, Sporadien alueyksikköön ja Thessalian alueeseen. Luokka:Alónnisos Luokka:Pohjoiset Sporadit
Arkó

Arkó () eli Árkos (Άρκος) on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skiáthoksen itäpuolella. Saaren pinta-ala on 0,414 neliökilometriä ja se on asumaton (vuonna 2011). Hallinnollisesti Arkó kuuluu Skiáthoksen kuntaan, Sporadien alueyksikköön ja Thessalian alueeseen. Luokka:Pohjoiset Sporadit Luokka:Skiáthos
Kuorilahti

Kuorilahti () on entinen kylä Karjalan tasavallan Louhen piirin Ambarnyin kunnassa Venäjällä. Se sijaitsi Tuoppajärven kaakkoisrannalla 50 kilometriä Kiestingistä linnuntietä kaakkoon. Paanajärven pogostaan kuulunut Kuorilahden kylä mainitaan ensimmäisen kerran vuonna 1597. 1800- ja 1900-lukujen vaihteessa se kuului Paanajärven volostin Kuren kyläkuntaan. Vuonna 1905 kylässä oli 162 asukasta. Neuvostoaikana perustettiin aluksi Louhen ja sittemmin Kiestingin piiriin kuulunut Kuorilahden kyläneuvosto. Vuonna 1933 Kuorilahdessa ja samannimisellä metsätyömaalla oli 231 asukasta, joista lähes 90 % oli karjalaisia ja loput etupäässä venäläisiä ja suomalaisia. Myöhemmin Vaarakylän kyläneuvostoon kuulunut Kuorilahti siirrettiin Kiestingin taajamaneuvoston alaisuuteen vuonna 1959. ==Lähteet== Luokka:Louhen piirin entiset kylät
Gioúra

Gioúra () on Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Alónnisoksen ja Kyrá Panagián saarten koillispuolella. Saaren pinta-ala on 11,052 neliökilometriä ja se on asumaton (vuonna 2011). Hallinnollisesti Gioúra kuuluu Alónnisoksen kuntaan, Sporadien alueyksikköön ja Thessalian alueeseen. Gioúra on Pohjoisten Sporadien pohjoisimpia saaria. Sen eteläpuolella sijaitsee Grammézan saari, itäpuolella Pipéri ja pohjoispuolella Psathoúra. == Lähteet == Luokka:Alónnisos Luokka:Paleoliittiset arkeologiset kohteet Kreikassa Luokka:Pohjoiset Sporadit
Kyrá Panagiá

Kyrá Panagiá (; transl. myös Kirá Panagiá; ”Neitsyt Maria”) on Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Alónnisoksen koillispuolella. Saaren pinta-ala on 25 neliökilometriä ja asukasluku 2 (2011). Hallinnollisesti Kyrá Panagiá kuuluu Alónnisoksen kuntaan, Sporadien alueyksikköön ja Thessalian alueeseen. Kyrá Panagiá on Pohjoisten Sporadien pohjoisimpia saaria. Sen koillispuolella sijaitsee Gioúran saari ja länsipuolella Gramméza ja Pipéri. Saaren nimi viittaa Neitsyt Mariaan. == Lähteet == Luokka:Alónnisos Luokka:Pohjoiset Sporadit
Lechoúsa

Lechoúsa () eli Lykórema (Λυκόρεμα) tai Lykourína (Λυκουρίνα) on Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Alónnisoksen itäpuolella ja Peristéran koillispuolella. Saaren pinta-ala on 0,688 neliökilometriä ja se on asumaton (2011). Hallinnollisesti Lechoúsa kuuluu Alónnisoksen kuntaan, Sporadien alueyksikköön ja Thessalian alueeseen. Luokka:Alónnisos Luokka:Pohjoiset Sporadit
Peristéra

Peristéra () on Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Alónnisoksen itäpuolella. Saaren pinta-ala on 14,2 neliökilometriä ja asukasluku 30 (vuonna 2011). Hallinnollisesti Peristéra kuuluu Alónnisoksen kuntaan, Sporadien alueyksikköön ja Thessalian alueeseen. Peristéra koostuu kahdesta osasta, joita yhdistää kapeampi kannas. Pieni Peristéran kylä on pohjoisosan länsirannikolla. Saaren erottaa Alónnisoksesta noin kilometrin levyinen salmi. Saaren koillispuolella sijaitsee Lechoúsan saari ja eteläpuolella pieni Adelfoín saaripari. == Lähteet == Luokka:Alónnisos Luokka:Pohjoiset Sporadit
Pipéri (Sporadit)

Pipéri () on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Alónnisoksen koillispuolella ja Kyrá Panagián ja Gioúran saarten itäpuolella. Saaren pinta-ala on 4,228 neliökilometriä ja asukasluku 6 (2011). Hallinnollisesti Pipéri kuuluu Alónnisoksen kuntaan, Sporadien alueyksikköön ja Thessalian alueeseen. == Lähteet == Luokka:Alónnisos Luokka:Pohjoiset Sporadit
Platý (Sporadit)

Platý (; transl. myös Platí) eli Plateiá (Πλατειά) on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skýroksen eteläpuolella. Saaren pinta-ala on 0,619 neliökilometriä ja se on asumaton (vuonna 2011). Hallinnollisesti Platý kuuluu Skýroksen kuntaan, Euboian alueyksikköön ja Keski-Kreikan alueeseen. Platýn erottaa Skýroksesta noin 600 metriä leveä salmi. Saaren kaakkoispuolella sijaitsee Sarakinón saari. Luokka:Pohjoiset Sporadit Luokka:Skýros
Banpo

Banpo on yksi alue Xi’anin kaupungissa Baqiaon kaupunginosassa. Banpon kylä on 1950-luvulla löydetty kivikautinen asuinalue, jossa on tehty arkeologisia kaivauksia. Kaivausalueelle on perustettu museo kattamalla kaivausalue ja rakentamalla yleisölle parvet, joista näkee kaivauksiin. Museossa on nähtävillä muun muassa vanhoja asuinpaikkojen perustuksia, hautoja, hautaruukkuja, nuotiopaikkoja sekä kivikautisesta elämästä kertovia dioraamoja. Kylä on ollut linnoitettu suojakaivannolla ja siellä on ollut puusta ja savesta rakennettuja asuinrakennuksia. == Kylän ominaisuudet == Banpo sijaitsee joen rantapenkereellä. pinta-ala on noin 5 ha, josta asuttua 3 haOtavan suuri maailmanhistoria 5, Idän suurvallat, s. 12, Helsinki Otava 1983, ISBN 951-1-07161-0. Asutulla alalla oli 56 taloa. Lisäksi tällä vallihaudan ympäröimällä alalla oli varastokuoppia ja eläinkarsinoita. Hautausmaa oli kylän ulkopuolella. varhemmat talot olivat ainakin osin maan alla, uudemmat maan pinnalla. Asumukset olivat yleensä pyöreitä, läpimitta 3-5 metriä. Eräässä vaiheessa tehtiin pyöreiden majamaisten asumusten lisäksi monihuoneinen 20x12.5 m minihuoneinen pitkä talo. Ne oli tehty puupylväiden varaan rakennetusta oksapunos-savesta. Aikuiset haudattiin hautausmaahan, lapset uruukkuihin talojen lähelle. Kaurikotelo, joka kuvaa naisen sukupuolielintä, oli usein kuvattuna luuesineissä ja saviastioissa. Banpon kylän ihmiset lienevät eläneen malko tasa-arvoisesti, vaikka erikoishenkilöitä mm. šamaani oli melko varmasti kylässä. File:Portaat Banpo museoon.jpg | Portaat Banpo-museoon. Museo (ja kaivausalue) sijaitsee keskellä Banpo-nimistä kaupunginosaa Xi’anissa. Museoalue on kerrostalojen ja teiden ympäröimä. File:Banpon museo.jpg|Kaivausalue on katettu ja yleisölle on tehty parvet, joilta näkee kaivauksiin. File:Banpon kylän pienoismalli.jpg|Pienoismalli Banpon kylästä, joka on aikoinaan ollut rakennettu joen viereiselle alueelle. Pienoismallista näkyy (kuvassakin) selvästi, miten kylä on ollut suojattu sitä kiertäneellä kaivannolla. File:Dioraama Banposta.jpg|Dioraamana toteutettu rekonstruktio Banpon kylästä 6 000 vuoden takaa. ==Lähteet== == Aiheesta muualla == * http://www.bpmuseum.com/index.htm Luokka:Xi’an Luokka:Arkeologiset kohteet Kiinassa
Prásso (Gioúra)

Prásso () eli Gramméza (Γραμμέζα, myös Grámiza, Γράμιζα) on Kreikan saari, joka kuuluu Pohjoisten Sporadien saariryhmään. Se sijaitsee Egeanmeressä Alónnisoksen saaren koillispuolella Kyrá Panagián ja Gioúran saarten välissä. Saaren pinta-ala on 0,843 neliökilometriä ja se on asumaton (2001). Hallinnollisesti Prásso kuuluu Alónnisoksen kuntaan, Sporadien alueyksikköön ja Thessalian alueeseen. Saari tunnetaan nimellä ”Gioúran Prásso” (Prásso Gioúron, Πράσσο Γιούρων) erotuksena toisesta Prásson saaresta lähellä Skántzouraa. Kummatkin ovat osa Alónnisoksen ja Pohjoisten Sporadien merikansallispuistoa. == Lähteet == Luokka:Alónnisos Luokka:Pohjoiset Sporadit
Psathoúra

Psathoúra () on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Alónnisoksen koillispuolella. Saaren pinta-ala on 0,763 neliökilometriä ja se on asumaton (vuonna 2011). Hallinnollisesti Psathoúra kuuluu Alónnisoksen kuntaan, Sporadien alueyksikköön ja Thessalian alueeseen. Psathoúra on Pohjoisten Sporadien pohjoisin saari. Sen eteläpuolella sijaitsevat Gioúran, Kyrá Panagián ja Pipérin saaret. == Lähteet == Luokka:Alónnisos Luokka:Pohjoiset Sporadit
Ríneia (Sporadit)

Ríneia (; transl. myös Rínia) eli Eriniá (Ερηνιά) on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skýroksen länsipuolella Válaxan ja Skyropoúlan saarten välissä. Saaren pinta-ala on 0,533 neliökilometriä ja se on asumaton (vuonna 2001). Hallinnollisesti Ríneia kuuluu Skýroksen kuntaan, Euboian alueyksikköön ja Keski-Kreikan alueeseen. Luokka:Pohjoiset Sporadit Luokka:Skýros
Sarakinó (saari)

Sarakinó () on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skýroksen saaren eteläpuolella. Skýroksen ja Sarakinón erottaa noin 600 metriä leveä salmi. Saaren pinta-ala on 3,4 neliökilometriä ja se on asumaton (vuonna 2011). Hallinnollisesti Sarakinó kuuluu Skýroksen kuntaan, Euboian alueyksikköön ja Keski-Kreikan alueeseen. == Lähteet == Luokka:Pohjoiset Sporadit Luokka:Skýros
Skántzoura

Skántzoura () on Kreikan saari, joka kuuluu Pohjoisten Sporadien saariryhmään. Saaren pinta-ala on 6,229 neliökilometriä ja se on asumaton (vuonna 2011). Hallinnollisesti Skántzoura kuuluu Alónnisoksen kuntaan, Sporadien alueyksikköön ja Thessalian alueeseen. Skántzoura sijaitsee Egeanmeressä Alónnisoksen ja Skýroksen saarten välissä. Alónnisoksen ja Skántzouran välissä sijaitsevat puolestaan pienemmät Adelfoín saaret sekä Peristéra. Skántzouran ympärillä on joukko pienempiä saaria ja kareja. == Lähteet == Luokka:Alónnisos Luokka:Pohjoiset Sporadit
Skyropoúla

Skyropoúla (; transl. myös Skiropoúla) on Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skýroksen saaren länsipuolella sen ja Euboian välissä. Saaren pinta-ala on 3,8 neliökilometriä ja se on asumaton (vuonna 2011). Hallinnollisesti Skyropoúla kuuluu Skýroksen kuntaan, Euboian alueyksikköön ja Keski-Kreikan alueeseen. Saaren nimi tarkoittaa ”Pientä Skýrosta”. == Lähteet == Luokka:Pohjoiset Sporadit Luokka:Skýros
Tsougkriá

Tsougkriá () on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skiáthoksen eteläpuolella. Saaren pinta-ala on 1,140 neliökilometriä ja se on asumaton (vuonna 2011). Hallinnollisesti Tsougkriá kuuluu Skiáthoksen kuntaan, Sporadien alueyksikköön ja Thessalian alueeseen. Saaren etäisyys Skiáthoksen etelärannikosta ja Kanapítsan kylästä on noin 1,5 meripeninkulmaa (noin 2,8 kilometriä). Saarten välissä sijaitsee pienempi Tsougkriákin saari. == Lähteet == Luokka:Pohjoiset Sporadit Luokka:Skiáthos
Válaxa

Válaxa () on pieni Kreikan saari, joka kuuluu Pohjoisten Sporadien saariryhmään ja sijaitsee Egeanmeressä Skýroksen saaren länsipuolella Péfkon ja Linarián kylien edustalla. Saaren pinta-ala on 4,3 neliökilometriä ja se on asumaton (vuonna 2011). Hallinnollisesti Válaxa kuuluu Skýroksen kuntaan, Euboian alueyksikköön ja Keski-Kreikan alueeseen. Válaxan erottaa Skýroksesta noin 170 metriä leveä salmi. == Lähteet == Luokka:Pohjoiset Sporadit Luokka:Skýros
Lohilahti

Lohilahti () on entinen kylä Karjalan tasavallan Louhen piirin Kiestingin kunnassa Venäjällä. Se sijaitsi Tuoppajärven samannimisen lahden rannalla 15 kilometriä Kiestingistä linnuntietä itään. Lohilahden kylä mainitaan ensimmäisen kerran vuonna 1723. 1800- ja 1900-lukujen vaihteessa se kuului Kiestingin volostiin ja kyläkuntaan. Vuonna 1905 kylässä oli 14 taloa, kyytiasema ja 110 asukasta. Neuvostoaikana perustettiin Kiestingin piiriin kuulunut Lohivaaran (ven. Lohivara) kyläneuvosto. Lohilahti toimi kyläneuvoston keskuspaikkana, minkä takia sitä alettiin pian kutsua Lohilahden kyläneuvostoksi. Lohivaaran ja Lohilahden lisäksi kyläneuvostoon kuuluivat Lampahaini (Lambašguba), Liinamaa (Linama), Nilmilahti (Nilmoguba), Pohjois- Suurijärvi (Severnoje Bolšoje Ozero) ja Salmivaara (Salmavara). Vuonna 1933 niissä oli 479 asukasta, jotka neljää suomalaista lukuun ottamatta olivat kaikki karjalaisia. Lohilahden kylässä asukkaita oli 122. Myöhemmin Lohilahti liitettiin Suurijärven kyläneuvostoon. ==Lähteet== Luokka:Louhen piirin entiset kylät